CELEX: 61998TA0094
Language: da
Date: 2008-06-26 00:00:00
Title: Sag T-94/98: Dom afsagt af Retten i Første Instans den 26. juni 2008 — Alferink m.fl. mod Kommissionen (Erstatningssøgsmål — ansvar uden for kontraktforhold — mælk — tillægsafgift — referencemængde — producent, der har påtaget sig en ikke-markedsføringsforpligtelse — krav om produktion på den oprindelige SLOM-bedrift — artikel 3a i forordning (EØF) nr. 1546/88, som ændret ved forordning (EØF) nr. 1033/89 — påstået uklar ordlyd af den gældende bestemmelse — retssikkerhedsprincippet)

2.8.2008   
            
            
               DA
            
            
               Den Europæiske Unions Tidende
            
            
               C 197/18
            
         Dom afsagt af Retten i Første Instans den 26. juni 2008 — Alferink m.fl. mod Kommissionen
   (Sag T-94/98) (1)
   
   (Erstatningssøgsmål - ansvar uden for kontraktforhold - mælk - tillægsafgift - referencemængde - producent, der har påtaget sig en ikke-markedsføringsforpligtelse - krav om produktion på den oprindelige SLOM-bedrift - artikel 3a i forordning (EØF) nr. 1546/88, som ændret ved forordning (EØF) nr. 1033/89 - påstået uklar ordlyd af den gældende bestemmelse - retssikkerhedsprincippet)
   (2008/C 197/30)
   Processprog: nederlandsk
   Parter
   
      Sagsøger: Alfonsius Alferink (Heeten, Nedelandene) og 67 andre sagsøgere, hvis navne er opført i bilaget (først ved avocats H. Bronkhorst og E. Pijnacker Hordijk, derefter ved H. Bronkhorst, E. Pijnacker Hordijk og J. Sluysmans, og endelig ved E. Pijnacker Hordijk)
   
      Sagsøgt: Kommissionen for De Europæiske Fællesskaber (ved T. van Rijn, som befuldmægtiget)
   Sagens genstand
   Påstand om erstatning i henhold til EF-traktatens artikel 178 (nu artikel 235 EF) og EF-traktatens artikel 215, stk. 2 (nu artikel 288, stk. 2, EF), for det tab, sagsøgerne angiveligt har lidt som følge af, at Kommissionen ved at vedtage forordning (EØF) nr. 1033/89 af 20. april 1989 om ændring af forordning (EØF) nr. 1546/88 om gennemførelsesbestemmelserne for den tillægsafgift, der er omhandlet i artikel 5c i forordning (EØF) nr. 804/68 (EFT L 110, s. 27), hvori det ikke klart og præcist er fastsat, at mælkeproduktionen skulle tilbageføres til den oprindelige SLOM-bedrift, har tilsidesat retssikkerhedsprincippet.
   Konklusion
   
               1)
            
            
               Kommissionen for De Europæiske Fællesskaber frifindes.
            
         
               2)
            
            
               Alfonsius Alferink og de 67 andre sagsøgere, hvis navne er opført i bilaget, betaler sagens omkostninger.
            
         
      (1)  EFT C 358 af 21.11.1998.